Title: ประกาศกรมธุรกิจพลังงาน เรื่อง กำหนดลักษณะและคุณภาพของน้ำมันเบนซินพื้นฐาน พ.ศ. 2551

ประกาศกรมธุรกิจพลังงาน

ประกาศกรมธุรกิจพลังงาน
เรื่อง
กำหนดลักษณะและคุณภาพของน้ำมันเบนซินพื้นฐาน
พ.ศ.
๒๕๕๑

โดยที่สมควรแก้ไขปรับปรุงข้อกำหนดลักษณะและคุณภาพของน้ำมันเบนซินพื้นฐาน
เพื่อให้ครอบคลุมถึงการนำไปใช้ผลิตน้ำมันแก๊สโซฮอล์อี ๒๐
และเพื่อรองรับการใช้เชื้อเพลิงสะอาดในอนาคต อาศัยอำนาจตามความในมาตรา ๒๕
วรรคหนึ่ง แห่งพระราชบัญญัติการค้าน้ำมันเชื้อเพลิง พ.ศ. ๒๕๔๓
อธิบดีกรมธุรกิจพลังงานออกประกาศไว้ ดังต่อไปนี้

ข้อ ๑
 ประกาศนี้เรียกว่า ประกาศกรมธุรกิจพลังงาน
เรื่อง กำหนดลักษณะและคุณภาพของน้ำมันเบนซินพื้นฐาน พ.ศ. ๒๕๕๑

ข้อ ๒[๑]
 ประกาศนี้ให้ใช้บังคับนับแต่วันถัดจากวันประกาศในราชกิจจานุเบกษาเป็นต้นไป

ข้อ ๓
 ให้ยกเลิกประกาศกรมธุรกิจพลังงาน
เรื่อง กำหนดลักษณะและคุณภาพของน้ำมันเบนซินพื้นฐาน พ.ศ. ๒๕๔๘

ข้อ ๔
 ในประกาศนี้
น้ำมันเบนซินพื้นฐาน หมายความว่า
น้ำมันเบนซินสำหรับใช้ผสมกับเอทานอลแปลงสภาพเพื่อผลิตเป็นน้ำมันแก๊สโซฮอล์

ข้อ ๕
 ประกาศนี้มิให้ใช้บังคับกับน้ำมันเบนซินพื้นฐานที่จำหน่ายหรือมีไว้เพื่อจำหน่ายไปนอกราชอาณาจักร
โดยการขนส่งทางทะเล

ข้อ ๖
 ให้กำหนดน้ำมันเบนซินพื้นฐาน เป็น ๒
ชนิด ดังนี้
๖.๑ น้ำมันเบนซินพื้นฐานชนิดที่ ๑
๖.๒ น้ำมันเบนซินพื้นฐานชนิดที่ ๒

ข้อ ๗
 ภายใต้บังคับของข้อ ๘
ลักษณะและคุณภาพของน้ำมันเบนซินพื้นฐานให้เป็นไปตามรายละเอียดแนบท้ายประกาศนี้
การเติมสารเติมแต่งในน้ำมันเบนซินพื้นฐาน
ให้ผู้ค้าน้ำมันแจ้งขอความเห็นชอบและต้องได้รับความเห็นชอบจากอธิบดีกรมธุรกิจพลังงานก่อน
จึงจะดำเนินการได้

ข้อ ๘
 ลักษณะและคุณภาพของน้ำมันเบนซินพื้นฐานที่ผู้ค้าน้ำมันจำหน่ายหรือมีไว้เพื่อจำหน่ายดังต่อไปนี้
จะไม่เป็นไปตามที่กำหนดในรายละเอียดแนบท้ายประกาศนี้ก็ได้
แต่ผู้ค้าน้ำมันต้องแจ้งลักษณะและคุณภาพของน้ำมันดังกล่าวเฉพาะส่วนที่ไม่เป็นไปตามที่กำหนดในรายละเอียดแนบท้าย
เพื่อขอความเห็นชอบและต้องได้รับความเห็นชอบจากอธิบดีกรมธุรกิจพลังงานก่อน
(๑)
น้ำมันเบนซินพื้นฐานสำหรับการส่งออกไปนอกราชอาณาจักร นอกจากการขนส่งทางทะเล
(๒)
น้ำมันเบนซินพื้นฐานสำหรับการนำไปใช้กับยานพาหนะที่ส่งออกไปนอกราชอาณาจักร
(๓) น้ำมันเบนซินพื้นฐานสำหรับการนำไปใช้ตามโครงการหรือนโยบายของรัฐบาล
หรืองานวิจัย
(๔)
น้ำมันเบนซินพื้นฐานสำหรับการนำไปใช้เป็นวัตถุดิบในการผลิตน้ำมันเชื้อเพลิง
(๕) น้ำมันเบนซินพื้นฐานที่ผู้ค้าน้ำมันตามมาตรา
๗ นำเข้ามาในราชอาณาจักรเพื่อใช้เป็นวัตถุดิบในการผลิตน้ำมันเชื้อเพลิง
หรือเพื่อจำหน่ายให้แก่ผู้ค้าน้ำมันตามมาตรา ๗ ตามวัตถุประสงค์นี้ด้วย
(๖)
น้ำมันเบนซินพื้นฐานสำหรับการจำหน่ายให้แก่ผู้ค้าน้ำมันตามมาตรา ๗
เพื่อนำไปใช้เป็นวัตถุดิบในการผลิตน้ำมันเชื้อเพลิง
(๗)
น้ำมันเบนซินพื้นฐานสำหรับการจำหน่ายให้แก่ผู้ค้าน้ำมันเพื่อวัตถุประสงค์ตาม (๑)
(๒) และ (๓)

ข้อ ๙
 การขอและการให้ความเห็นชอบตามข้อ ๗
วรรคสอง และข้อ ๘ ให้เป็นไปตามหลักเกณฑ์ วิธีการ
และเงื่อนไขที่อธิบดีกรมธุรกิจพลังงานกำหนด

ข้อ ๑๐
 ประกาศนี้ไม่กระทบกระเทือนการให้ความเห็นชอบลักษณะและคุณภาพของน้ำมันเบนซินพื้นฐานที่ได้ให้ความเห็นชอบไปแล้วก่อนวันที่ประกาศนี้มีผลใช้บังคับ
และให้คงใช้ได้ต่อไปเท่าที่ไม่ขัดหรือแย้งกับประกาศนี้

ประกาศ
ณ วันที่ ๑๘ เมษายน พ.ศ. ๒๕๕๑
เมตตา
 บันเทิงสุข
อธิบดีกรมธุรกิจพลังงาน

[เอกสารแนบท้าย]

๑.  รายละเอียดแนบท้ายประกาศกรมธุรกิจพลังงาน
เรื่อง กำหนดลักษณะและคุณภาพของน้ำมันเบนซินพื้นฐาน พ.ศ. 2551

(ดูข้อมูลจากภาพกฎหมาย)

ปริยานุช/ผู้จัดทำ
๓๐
พฤษภาคม ๒๕๕๑

[๑]
ราชกิจจานุเบกษา เล่ม ๑๒๕/ตอนพิเศษ ๘๕ ง/หน้า ๒๑/๒๑ พฤษภาคม ๒๕๕๑